cyanic-selkie/wikianc huggingface dataset:
Ikalis
Ikalis (finsk: Ikaalinen) er en kommune i landskapet Birkaland i Finland. Kommunen har cirka 10 300 innbyggere og et areal på 843,50 km² hvorav 93,15 km² er vann. Ikalis er en finskspråklig kommune som grenser til kommunene Tavastkyro, Jämijärvi, Kankaanpää, Parkano, Sastamala og Ylöjärvi.
I 1884 ble det åpnet et kurbad i Ikalis, og byen har siden holdt seg som et yndet feriemål i Finland. I dag ligger et spa ved navn Ikaalisten Kylpylä i Ikalis.
Forente Issarak-Front
Forente Issarak-Front (en. United Issarak Front/UIF, khmer. Samakhum Khmer Issarak, lit. Khmer Issarak Front) var en anti-imperialistisk bevegelse som kjempet mot den franske kolonimakten i Fransk Indokina. Da Genève-konferansen ble undertegnet i 1954, kan det beregnes at UIF kontrollerte omkring halvparten av Kambodsja.
Øglefisker
se teksten
Øglefisker er en gruppe egentlige beinfisker. Flere av undergruppene er lite kjent. Alle artene er marine. Mange av dem er dyphavsarter, og en del av dem er hermafroditter.
Dobbelthopen
Dobbelthopen er det vanlige navnet på de åpne stjernehopene NGC 884 og NGC 869, som er nær hverandre i stjernebildet Persevs. NGC 884 og NGC 869 befinner seg henholdsvis 7 600 og 6 800 lysår unna, så de er nær hverandre i verdensrommet også.
Europavei 84
Europavei 84 går mellom Keşan og Silivri i Tyrkia. Veiens lengde er rundt 150 km.
Dobbelthopen
De er relativt unge hoper, NGC 869 er 5,6 millioner år og NGC 884 er 3,2 millioner år gammel ifølge 2000 Sky Catalogue. Til sammenligning har Pleiadene en estimert alder på 75–150 millioner år.
De er også blåforskjøvet; NGC 869 beveger seg mot jorda i en fart av 22 km/s, og NGC 884 beveger seg mot jorda i en tilsvarende fart av 21 km/s. De varmeste hovedseriestjernene i hopene har spektralklasse B0.
Johan Brummer
Som ung trente Brummer kunstløp ved siden av ishockey. Brummer var på mange måter en atypisk ishockeyspiller, og utenfor isen var han interessert i blant annet teater, filosofi, litteratur, matlaging og vin.
Brummer begynte karrieren i Brynäs. Før sesongen 1991/92 gikk han til Västerås, der han ble i fire sesonger. I 1995/96 og 1996/97 spilte han for HV 71.
Sommeren 1997 gikk Brummer til norske Vålerenga. I Brummers første sesong i Norge ble VIF seriemestere, og Brummer ble skytterkonge med 27 mål og 38 assists. Senere vant også Vålerenga kongepokalen etter tre strake seire over Storhamar. Brummer hadde ikke vunnet noe gjennom ti år i svensk eliteserie, og pokalene i Norge ble derfor Brummers første i karrieren. Etter sesongen ble Brummer med på årets lag, kåret av representanter fra pressen og eliteserieklubbene.
Andre sesong i Vålerenga startet relativt svakt, etter blant annet overtrening og utenomsportslige problemer med jobb og familie. Sesongen endte imidlertid med ny «bøtte» til VIF, da de tok sin 20. kongepokal etter nok en gang å ha beseiret Storhamar i finalene. Året etter tok imidlertid Hamar-laget revansj, og slo erkerivalene fra Oslo 3-1 i kamper. Brummer endte 1999/00-sesongen med en fjerdeplass på poengtoppen, med 28 mål og 28 assists.
Brummer la opp etter 2000/01-sesongen. Hans fjerde sesong i Vålerenga endte nok en gang med kongepokal, etter at Frisk Asker måtte gi tapt i finalerunden. Brummers siste kamp var 4-1-seieren mot Frisk på Jordal Amfi, og etter kampen uttalte VIF-trener Roy Johansen at Brummer sammen med Rune Fjeldstad og Hasse Abrahamsson «dannet kanskje tidenes VIF-rekke på 90-tallet».
I 2008 kom Brummer på fjerdeplass i Aftenposten.nos kåring av tidenes beste utlendinger i norsk ishockey.
Freer Gallery of Art
Freer Gallery of Art er Smithsonian Institutions museum for østasiatisk kunst, med kunst fra Kina, Korea, Japan og Sørøstasia. Det ligger på sørsiden av The National Mall i Washington D.C.
Det er kjent blant annet for samlinger av kinesisk porselen og kinesisk maleri, koreansk porselen og steingods, japanske veggskjermer, indiske og persiske manuskripter, og buddistiske skulpturer fra forskjellige regioner og tidsepoker. Kunstsamlingene spenner fra yngre steinalder til moderne kunst, med særlig meget bemalt kunst fra Songdynastiets, Mingdynastiets og Qing-dynastiets Kina.
Spoiler (medier)
En spoiler (fra engelsk spoiler) er avslørende informasjon om historien i en bok, tv-show, film, spill, teaterstykke eller lignende, som kan ødelegge eller redusere gleden av å se eller lese verket for første gang.
Disaster Movie
Disaster Movie er en amerikansk parodifilm fra 2008. Den er skrevet og regissert av Jason Friedberg og Aaron Seltzer. Filmen inneholder parodier av blant annet Sex and the City og 10,000 BC.
Sammendrag
I år 10 001 før Kristus løper en hulemann vekk fra et rovdyr over en slette. Hulemannen havner umiddelbart i kamp mot en ulv. Etter å ha beseiret ulven, møter hulemannen rovdyret: En bensin-drikkende Amy Winehouse (spilt av Nicole Parker) som informerer ham om at verden vil ende den 29. august 2008. Deres skjebne ligger nå i en Krystallskalle kjent fra filmen Indiana Jones og krystallhodeskallens rike. Hele denne sekvensen blir deretter avslørt som en drøm fra Will (spilt av Matt Lanter) i dagens samfunn. Han oppdager deretter at kjæresten Amy (spilt av Vanessa Minnillo) har en affære med Flavor Flav, og hun slår opp med Will.
Senere samme dag har Will en stor fest hjemme hos ham. Gjestene inkluderer blant annet Juney, Dr. Phil, Wills beste venn Calvin og Anton Chigurh og flere andre. I løpet av festen kommer Amy sammen med hennes nye kjæreste, en Calvin Klein-undertøysmodell. Festen stopper i det hele rommet plutselig rister og alle lysene slukkes. Ett innslag på radio hevder at dette var en meteor, og dette er verdens ende. Like etter begynner resten av byen å fryse over. Will, Juney, Calvin og Calvins kjæreste Lisa trekker seg tilbake til en garasje for å finne ly. Når Juney nevner at alt som har skjedd er forårsaket av global oppvarming, forstår Will at drømmen hans en hulemann kan vise seg å bli sann i fremtiden. Gjengen velger å forlate garasjen. Will har en samtale med Amy, hvor han innrømmer hans sanne følelser for henne. Lisa blir senere drept av en meteor. De andre trøster en forferdet Calvin. Giselle, en prostituert, blir truffet av en taxi. Calvin blir umiddelbart forelsket i henne.
Giselles hallik, prins Edwin (spilt av Tad Hilgenbrink) utfordrer Calvin til en danse-konkurranse. Men en tornado dukker opp, og prins Edwin flykter. Iron Man (spilt av Gerrard Fachinni), Hellboy og Hulken (spilt av Roland Kickinger) forsøker å bekjempe tornadoen. Men alle sammen blir beseiret av kuer som kastes rundt av tornadoen. Etter å ha funnet ly havner Will, Juney, Calvin og Giselle problemer med Alvin and the Chipmunks, som angriper gjengen og dreper Juney. Men Will og Calvin fanger dem i en søppel-bøtte. På vei til et museum hvor Amy holdes fanget, og gjengen møter Batman, som informerer dem om at alle sammen skal evakueres med buss. Han sier det ikke finnes noen mulighet for å overleve, hvis de går for å redde Amy.
Men de velger likevel å gjøre ett forsøk på å redde Amy, som sier at en krystall-hodeskalle er det eneste som kan forhindre verdens ende. De oppdager at alle gjenstandene ved museet plutselig har blitt levende, inkludert karakterer fra filmen Kung Fu Panda som slåss mot Calvin. I mellomtiden støter Will og Amy på en naken Beowulf, og de begynner å slåss. Etter at Amy stikker "Beowulf" i ryggen, møter de Indiana Jones (spilt av Tony Cox) som blir avslørt som Wills far. Indiana Jones forsøker å plassere Krystall-skalle på et alter, men han kastes gjennom et glass-maleri. Will forsøker det samme, og avverger dermed videre ødeleggelse. Will og Amy har en vielse utført av "The Guru Shitka" fra filmen The Love Guru.
Bærum Vann
Bærum Vann AS er et vannverk som eies av Bærum kommune og henter vann fra Trehørningen og Heggelivassdraget. Dette vannverket dekker 60 % av vannbehovet i kommunen.
Europavei 89
Europavei 89 går mellom Gerede og Ankara i Tyrkia. Veiens lengde er rundt 130 km.
Murgekkoer
Se tekst
Murgekkoer er en slekt av gekkoer. De lever i ganske tørre områder der de klatrer på steiner og murer. Det er helst om natta at de er aktive, men en kan også se dem sole seg om dagen. Disse gekkoene har afrikansk opprinnelse, men har en bemerkelsesverdig evne til å krysse vide strekninger med åpent hav. Dette gjør de antakelig ved å seile på flytende vegetasjon.
Homiliene (manikeisme)
«Homiliene» er en kodeks med religiøse tekster fra manikeismen; den ble funnet i tempelruinen Medinet Madi i 1929 og inneholder fire tekster skrevet av tidlige manikeiske lærere: Om bønn, Om den store krigen (som vil finne sted ved verdens ende), Om korsfestelsen og Salmaios klagesang.
Religionsstifteren Mani døde i fangenskap hos den iranske kong Vahram I; og selv om han der døde av tortur og underernæring, valgte manikeerne å omtale hans død som en «korsfestelse». Hans lidelse og død ble tillagt stor betydning, og den tredje av tekstene, Om korsfestelsen, handler om dette.
Om korsfestelsen er oversatt til norsk i antologien Manikeiske skrifter, 2011.
Murgekkoer
Salvador Carranza et al. publiserte i 2000 en studie av mitokondrielt DNA i slekten, og kom fram til følgende resultater: I Nord-Afrika lever underslektene Sahelogecko og Saharogecko, mens underslekten Tarentola s.s. finnes i Nord-Afrika, Sør-Europa, og de østligste Kanariøyene. På de vestlige Kanariøyene, Selvagensøyene, og Kapp Verdeøyene lever de ni artene i underslekten Makariogecko. En isolert art, T. americana, finnes på Cuba og Bahamas, og regnes til underslekten Neotarentola. Den sistnevnte arten skilte lag med de andre murgekkoene for 23 millioner år siden. Atlanterhavet var nesten like bredt da, så forfedrene til T. americana må krysset minst 6000 km med åpent hav.
Fra Jamaica er slektens største art, T. albertschwartzi, kjent i et eksemplar, men denne arten er antakelig utdødd. Det er ikke kjent hvordan den er i slekt med de andre murgekkoene, men den har en overfladisk likhet med T. deserti fra Marokko og Algerie.
En ny og grundigere undersøkelse av artene på Kapp Verdeøyene ble publisert i 2002. Den bekreftet stort sett Carranzas resultater, men nå ble enda flere tydelig adskilte former oppdaget.
Arter
I en ny studie som Carranza publiserte i 2002, viser han at den vestafrikanske Geckonia chazaliae hører til midt i Tarentola. Denne arten skiller seg ut ved å være marklevende, og har morfologiske tilpasninger til et slikt liv. Den er likevel i nær slekt med murgekkoene på de vestlige Kanariøyene og Kapp Verde.
En tidligere ukjent art, T. crombiei, ble i 2008 beskrevet fra det østlige Cuba. Den arten finnes blant annet på Guantanamobasen, og er mindre enn T. americana.
Fylingsvatnet
Fylingsvatnet (også skrevet Føllingsvatnet) er en innsjø i Gaular kommune i Sogn og Fjordane. Den er en del av Gaularvassdraget og ligger i dalføret Eldalsdalen, som er en del av Viksdalen.
Navnet kommer av gårdene Følling som ligger på sørsiden av vannet. På nordsiden av vannet ligger gårdene Bell.
Vannet er med i konkurransen Sunnfjord aurefiskefest, og er et populært fiskevann for ørretfiske. Fossestien passerer forbi vannet, like før vannet ligger Kleivafossen og utløpet går rett i Bellsfossen. Sistnevnte foss renner under en bro på Rv 13, og er derav en lett tilgjengelig attraksjon. Elven renner så videre mot Viksdalsvatnet.
Ol Doinyo Lengai
Ol Doinyo Lengai er en stratovulkan som ligger i den nordlige delen av Tanzania. Vulkanen er spesiell fordi den produserer lava bestående av natrokarbonatitt. Denne lavaen har en temperatur på cirka 500−600 ℃, som er mye lavere enn andre typer lava.
Belsti Dessalegn
Belsti Dessalegn (født 5. juni 1993) er en norsk fotballspiller som spiller for FK Fyllingsdalen, han spiller i angrep.
Dessalegn debuterte for Løv-Ham i 1. divisjon i den niende serierunden i 2011 hjemme mot Alta. Han har også flere kamper for aldersbestemte landslag.
Etter 2011-sesongen ble Løv-Ham og Fyllingen slått sammen til FK Fyllingsdalen og Dessalegn fortsatte i den nye klubben.
Felicitas Woll
Felicitas Woll (født 20. januar 1980 i Homberg (Efze)) er en tysk skuespillerinne. Hun er blant annet kjent for hovedrollen i fjernsynsserien Berlin, Berlin.
Woll er oppvokst i Harbshausen i Hessen og begynte opprinnelig på en utdannelse til sykepleier. Gjennom et tilfelle kom hun i tale med agenten Frank Oliver Schulz, og etter en casting ble hun engasjert til fjernsynsserien Die Camper. Fra 1998 tok hun skuespillerundervisning i Düsseldorfer Tanzhaus hos Wladimir Matuchin. Hun har også erfaring som sangerinne. Woll har siden spilt i fjersynsserier som Für alle Fälle Stefanie, Hamann-Spezial og Die Nesthocker. I 2001 fikk hun sitt gjennombrudd med Mädchen, Mädchen av Dennis Gansel.
For hovedrollen i Berlin, Berlin mottok hun i 2002 den tyske fjernsynsprisen, i 2003 Adolf Grimme-prisen og i 2004 Luzerns gyldne rose. Berlin, Berlin fikk bl.a. en Emmy i 2004.
Hun fødte en datter i 2006.
Rembrandtmuseet
Rembrandtmuseet (nederlandsk: Museum het Rembrandthuis) er et hus i Amsterdam hvor Rembrandt levde og malte i mange år. Rembrandt kjøpte huset i 1639 og bodde der inntil han gikk personlig konkurs i 1656 og alle hans eiendeler ble solgt på auksjon.
Huset ble åpnet som museum i 1911 og inneholder blant annet 260 av de 290 mest kjente skissene Rembrandt tegnet.
Tom Sawyer og Huckleberry Finn
Tom Sawyer og Huckleberry Finn (orig: Huckleberry Finn and His Friends) er en canadisk-tysk familie- og dramaserie fra 1979 som var basert Mark Twains to kjente romaner: «Huckleberry Finn» og «Tom Sawyer». Rollen som Huckleberry Finn ble spilt av Ian Tracey (også fortellerstemmen) mens Tom Sawyer ble spilt av Sammy Snyders.
Serien var en samproduksjon mellom det Canadiske produksjonsselskapet Madison Pacific Films og det tyske Wagner-Hallig Film.
Serien ble første gang sendt på NRK fra 1981 til 1982 og i reprise i 1993.
FON
FON ble opprettet av Martin Varsavsky, som også står bak ya.com og Viatel. FON har også investorer som Google og Skype bak seg.
Per i dag er det rundt 150 tilkoblings-muligheter i Norge. Wi-Fi-tilkobinger som er med på FON kalles foneros.
Det finnes tre typer brukere på FON.
Disse er: Linus betyr at hvis brukeren deler ut sitt WiFi-punkt gratis, så kan også vedkommende benytte seg av andres uten å betale noe. Bill deler ut WiFi-punktet mot betaling, men må igjen betale for å bruke andres. Alien har ikke noe WiFi å dele ut, og må dermed betale for å benytte seg av dette.
Asgeir Mickelson
Mickelson er kjent som trommeslager, men spiller også gitar og bassgitar. Han spiller for tiden trommer i bandet Veil of Secrets og Terra Odium.
Han spilte trommer for Testament som konsertmusiker på sommeren 2003, en konsert i San Francisco og en to ukers turne med «No Mercy festival» i Europa.
French Open 1984
French Open 1984 ble spilt mellom 28. mai og 10. juni på Roland Garros-stadion i Paris. French Open er en Grand Slam-turnering i tennis på grus. Ivan Lendl vant singleturneringen for herrer og Martina Navrátilová vant dametittelen, hun vant også damedoublen sammen med Pam Shriver. Doubletittelen i herreturneringen ble vunnet av det franske paret Henri Leconte og Yannick Noah. Anne Smith vant mixeddoublen sammen med Dick Stockton begge fra USA.
Edmund Dene Morel
Edmund Dene Morel (født 10. juli 1873, død 12. november 1924) var britisk journalist, forfatter og senere politiker. Han spilte en nøkkelrolle i avsløringene av den belgiske kong Leopold IIs brutale regime i Fristaten Kongo på slutten av 1800- og begynnelsen av 1900-tallet.
Morel var også sentral i pasifistbevegelsen i Storbritannia under første verdenskrig. I 1917 ble han fengslet i seks måneder for å ha spredt pasifistiske pamfletter til forfatteren Romain Rolland i Sveits. Etter krigen var han med i opprettelsen av og ble sekretær for interesseorganisasjonen Unionen for demokratisk kontroll, og hvorpå han ved et tidspunkt brøt med det liberale partiet og deretter meldte seg inn i (nå historiske) det uavhengige arbeiderpartiet. I 1922 ble han valgt inn i det britiske underhuset. Morel fant en viss tilfredsstillelse i å ha presset ut Winston Churchill, som han anså for å være en krigshisser og delvis ansvarlig for at han selv hadde vært fengslet fem år tidligere. Morel kom seg aldri helt etter fengselsoppholdet under krigen, og døde av hjertestans i 1924. George Orwell, som skrev i 1946, minnet ham som «denne heroiske, men ganske glemte mannen».
Hamar flyplass, Stafsberg
Flyplassen ligger i et område med et stabilt klima og gode flyforhold. Den er også en av de få flyplassene i Norge som er åpen for nyttetrafikk 24 timer i døgnet med unntak av søndager og helligdager.
Det foregår en diskusjon om flyplassen bør utvides eller reduseres.
Eksterne lenker
fa:پایگاه هوایی هاماماتسو
West Palm Beach
West Palm Beach er en by i Florida, som befinner seg i Palm Beach County og er administrativt senter der. Den viktige veien Interstate 95 går gjennom byen.
Zygophyllales
Zygophyllales er i APG III-systemet en orden av planter som inneholder to familier, leddbladfamilien (Zygophyllaceae) og Krameriaceae. Artene er urter, busker og trær. De er utbredt i alle tropiske til varmt tempererte strøk, men mangler i nordlige deler av Eurasia og Nord-Amerika.
I Cronquist-systemet tilhørte Zygophyllaceae ordenen Sapindales og Krameriaceae tilhørte Polygalales. I APG II-systemet ble begge familiene plassert i Eurosidae I, men ikke i noen orden. Krameriaceae kunne i APG II valgfritt inkluderes i Zygophyllaceae.
De tre slektene Nitraria, Peganum og Tetradiclis ble av Cronquist regnet til Zygophyllaceae, mens Takhtajan plasserte dem i Zygophyllales som tre selvstendige familier, Nitrariaceae, Peganaceae og Tetradiclidaceae. Molekylærgenetiske undersøkelser viser at de ikke er nært beslektet med Zygophyllaceae, og de tilhører nå familien Nitrariaceae i Sapindales.
Nes (andre betydninger)
Et nes eller en odde er et spisst og smalt stykke land som stikker ut i sjøen.
Nes er navnet på nåværende og tidligere kommuner i Norge:
Nes er navnet på en kommune i Færøyene:
Sju sogn i Norge har navnet Nes:
Nes er også navnet på enda en tidligere kommune og et tidligere sogn i Vest-Agder:
Personer med navnet Nes
Se også Ness, Næs, og Næss
Gårder med navnet Nes
Nes er navnet på en gammel herregård på Torsnes i Fredrikstad i Østfold. Nedre Nes ved Røykenvika i Brandbu i Gran er et av Hadelands største gårdsbruk. Sogn hvor navnet Nes forekommer:
Berliner Ensemble
Berliner Ensemble er et teaterensemble i Tysklands hovedstad Berlin. Teaterensemblet ble etablert i 1949 av dramatikeren Bertolt Brecht og hans hustru, skuespillerinnen Helene Weigel. I 1954 flyttet teatret til Theater am Schiffbauerdamm (oppført i 1928), som ligger i Friedrich-Wilhelm-Stadt i bydelen Mitte.
Kihniö
Kihniö er en kommune i landskapet Birkaland i Finland. Kommunen har cirka 2 300 innbyggere og et areal på 390,50 km² hvorav 33,39 km² er vann. Kihniö er en finskspråklig kommune som grenser til kommunene Kurikka, Ylöjärvi, Parkano, Seinäjoki og Virdois.
Budapest Stars
Budapest Stars er en ungarsk ishockeylaget som for tiden spiller i OB I bajnokság og i MOL Liga. De spiller sine hjemmekamper på Budapest Iscenter, som ligger i Budapest.
Silvio Fauner
Silvio Fauner (født 1. november 1968) er en tidligere italiensk langrennsløper.
I 1990-årene var han blant de fremste medaljesankerne i internasjonale mesterskap. Karrierens høydepunkt var utvilsomt Italias seier på 4 x 10 km stafett under OL 1994 i Lillehammer, der Fauner spurtslo Bjørn Dæhlie.
I 1995 ble han verdensmester på 50 km.
Fauners beste sammenlagtplassering i verdenscupen var tredjeplassen sesongen 1994/95.
I mai 2007 ble Fauner utnevnt til ny landslagssjef i langrenn for Italia. Han overtok da for sin tidligere lagkamerat, Marco Albarello.
Langå–Struer-banen
Langå–Struer-banen er en av de første jernbanene i Nørrejylland og ble bygget som den neste del av prosjektet, hvor Århus-Randersbanen var den første. Den ble bygget av Peto, Brassey and Betts for den danske staten. Strekningen Langå-Viborg ble innviet den 21. juli 1863, Viborg-Skive den 17. oktober 1865 og Skive-Struer den 17. november 1865.
Prosjektet ble påvirket av krigen i 1864, som forsinket åpningen av strekningen vest for Viborg.
Trafikk
Fra januar 2003 betjenes strekningen av Arriva. Dessuten har DSB to daglige Intercity-forbindelser til København H-Kastrup.
Metope
Metope (fra gresk: meta (mellom) og ope (åpning for en bjelkeende) er en del av den doriske frisen, som fyller rommet mellom triglyfene. Metopen består av en firkantet blokk som kan være slett eller rikt dekorert med skulpturer, ornamenter eller relieffer. De mest berømte eksemplene er de 92 metopene på frisen i Parthenon, som viser kampen mellom kentaurer og lapither.
Margrete Skulesdatter
Margrete Skulesdatter (gammelnorsk Margrét Skúladóttir) (født 1208, død 1270) var datter av Ragnhild Jonsdatter og den mektige hertug Skule Bårdsson (1189–1240), halvbror av kong Inge Bårdsson (1150–1217), og hun ble gift med kong Håkon Håkonsson (1217–1263) som en fredsallianse mellom hertugen og kongen.
Margrete Skulesdatter tilhørte den mektige Rein-ætten som datter av hertug Skule. Moren vet vi mindre om, hun het kanskje Ragnhild og foreldrene ble gift sannsynligvis året før Margrete ble født. Hun ble født på Rein på Rissa i Trøndelag hvor hun også døde 62 år senere.
Gift med kongen
Kort før Kong Inge Bårdssons død den 23. april 1217 ble Skule Bårdsson gjort til hirdstyrer og fikk jarlsnavn av broren. Skule tok arven etter broren og gjorde deretter krav på Norges krone, men ble overrasket av at birkebeinerne fikk presset igjennom at Håkon Håkonsson var eneberettiget til tronen, noe som ble bekreftet på riksmøtet i Bergen i 1223. Skule fikk likevel Frostatingslagen med Sunnmøre, og skulle bli kongens formynder, men han ble stadig skjøvet til side. For en mann med Skules ambisjoner ble det vanskelig og forholdet mellom ham og kongen ble stadig mer uforsonelig.
I 1225 ble det bestemt, som vanlig var i de fleste europeiske land, at kongen og jarlen skulle fredsforsones og allieres gjennom et giftemål. Håkon Håkonsson ble gift med Skules datter, den 17 år gamle Margrete Skulesdatter.
Far og svigersønn
I 1237 ga Håkon Skule hertugnavn og en tredjedelen av landets inntekter. Skule tok likevel kongsnavn på Øreting i 1239, og gikk i åpen strid mot svigersønnen Håkon. Han dro med sin hær sydover, men i Oslo led han nederlag i et slag mot kongshæren. Han flyktet til Nidaros og tok sin tilflukt i Elgeseter kloster. Dette ble stukket i brann, og da Skule kom ut med sine menn, ble han drept.
Margretes barn
Margretes ektemann, kong Håkon Håkonsson, «den gamle», dør den 16. desember 1263 i Kirkwall på Orknøyene, som da var en del av Norgesveldet, etter en mislykket krig mot Skottland. Dronning Margrete skulle komme til overleve sin mann med 7 år og opplevde å se sønnen Magnus Lagabøte skape et styre basert på fred etter at den uforsonelige borgerkrigen som hadde plaget landet endte med farens død i 1240.
Landhaus (Klagenfurt)
Landhaus Klagenfurt er det historisk viktigste og samtidig det mest representative profanbygg i Klagenfurt am Wörtersee, hovedstad i den østerrikske delstaten Kärnten. Bygningen befinner seg mellom Heiligenplatz og Alten Platz i utkanten av Klagenfurts indre by.
Landhaus ble oppført av delstatens stendere mellom 1574 og 1594 i forbindelse med utbyggingen av byens befestning. Bygningen var først og fremst møtested for stenderforsamlingen i området.
Bygningen ble sterkt skadet under en bybrann i 1723 og sørfronten ble senere oppført i senbarokk stil. Særlig severdig er den store våpensalen med utsmykning fra 1740 som viser kroningen av Kärntens hertug. Her vises 298 våpen til bl.a. borggrever, generaler, delstatspresidenter og de siste adelige i Kärnten. I taket til den lille våpensalen finnes en allegorisk freske Veritas temporis filia (Sannheten som tidens datter).
Landhaus er i dag sete for Kärntens landdag.
Gregor XI
Gregor XI, døpt Pierre Roger de Beaufort (født 1329 på slottet Maumont i Limoges i Frankrike, død 27. mars 1378 i Roma i Italia) var pave i Avignon og i Roma fra 30. desember 1370 og frem til sin død.
Bakgrunn
Pierre Roger de Beaufort ble født på slottet Maumont i Limoges. Han var brorsønn av pave Klemens VI som overøste ham med formaninger, og gjorde ham til kardinaldiakon i 1348, bare 18 år gammel. Han var dermed allerede blitt kardinal før han tok fatt på teologiske studier ved universitetet i Perugia.
Han gikk skarpt til angrep på John Wyclifs lære.
Pave
Han ble valgt til Urban Vs etterkommer, og 4. januar 1371 tok han navnet Gregorius og ble bispeviet og innsatt som pave dagen etter.
Gregor XI gjorde den tabbe å sende franskmenn som legater til de italienske småstatene, noe som førte til opprør mot kirkestaten i Firenze. Han ekskommuniserte alle byens borgere, og Katarina av Siena ble sendt for å megle.
Gregor XI hadde sitt pavesete i Avignon, inntil han i 1377 fikk flyttet det tilbake til Roma.
Artigas (departement)
Artigas (på spansk: Departamento de Artigas) er et departement nord i Uruguay. Nabodepartementer er Salto og Rivera. Departementet hadde 73 378 innbyggere ved folketellingen i 2011 og dekker et areal på 11 928 km². Den har fått kallenavnet «Rincón de la Republica» (Republikkens hjørne). Departementet ble opprettet i 1884. Hovedstaden heter Artigas.
Historie
Artigas ble opprettet i oktober 1884 da det ble skilt ut av Salto-departementet.
Naturgeografi
Artigas ligger nord i Uruguay. Departementet grenser til Salto i sør, mot Rio Grande do Sul (Brasil) i nord og øst, og mot Argentina i vest. Den nordlige delen av departementet er fjellområder med elver og innsjøer. Bella Unión ligger i denne regionen og er det økonomiske senteret i departementet.
Cuareim er en av de viktigste elvene i Artigas.
Djupfjordstraumen bru
Djupfjordstraumen bru er ei bru som krysser Djupfjorden på Hinnøya i Sortland kommune i Nordland. Den er en del av fylkesvei 822. Brua er ei spennbetongbru, bygd etter fritt frambygg-metoden, på 346 meter og med hovedspenn på 190 meter. Seilingshøyden er 16 meter. Brua ble åpnet den 21. oktober 1983. Sammen med Brokløysatunnelen avløste den fergestrekninga mellom Sortland og Djupfjorden.
Artigas (departement)
Kommuner
Artigas har tre kommuner (spansk: municipios): Tomás Gomensoro, Bella Unión og Baltasar Brum.
Regjering
Guvernøren (spansk: intendente) i Artigas er Pablo Caram Murillo (Partido Nacional).
Djupfjordstraumen bru
Djupfjordstraumen bru ble prosjektert av firmaet Aas-Jakobsen AS, Oslo.
Kuhmalahti
Kuhmalahti er en tidligere kommune i landskapet Birkaland i Finland. I 2008 hadde kommunen 1 060 innbyggere og et areal på 220,64 km² hvorav 51,85 km² var vann. Kuhmalahti var en finskspråklig kommune som grenset til kommunene Kangasala, Kuhmois, Orivesi, Padasjoki og Pälkäne.
Den 1. januar 2011 ble Kuhmalahti innlemmet i Kangasala kommune.
Liste over norske aviser etter målform
Liste over norske aviser etter målform er en delvis opplisting av aviser ut i fra redaksjonelt språkvalg.
Nynorsk
Aviser som redigeres på nynorsk og følger nynorsknormalen fastsatt av Norsk språkråd
Riksmål
Aviser som redigeres på riksmål og følger riksmålsnormalen fastsatt av Det Norske Akademi for Språk og Litteratur
Kylmäkoski
Kylmäkoski er en tidligere kommune i landskapet Birkaland i Finland. I 2008 hadde kommunen 2 612 innbyggere og et areal på 199,53 km² hvorav 8,61 km² var vann. Kylmäkoski var en finskspråklig kommune som grenset til kommunene Ackas, Tavastehus, Urjala, Valkeakoski og Vesilahti.
Den 1. januar 2011 ble Kylmäkoski innlemmet i byen Ackas.
Isbryter
En isbryter er et skip konstruert spesielt for å kunne seile i farvann som er dekket av is. Sammenlignet med vanlige skip har isbrytere forsterkede skrog og et kraftig fremdriftsmaskineri.
Konstruksjon
En isbryter bruker motorkraften til å kjøre baugen opp på isen, som bryter sammen under vekten av fartøyet. Skroget er konstruert for å lede isen unna, enten under eller rundt skipet, baugen under vannlinjen gjøres derfor sterkt skrånende. Mange større isbrytere har i tillegg én eller to propeller ved nedre ende av det skrå partiet. Vannstrømmen fra disse skaper et undertrykk under isen som hjelper til med å presse den ned. Når isen har en viss tykkelse, må isbryteren ramme, det vil si stange, noen meter om gangen. Hvis isbryteren klarer å holde god fart, vil isen på grunn av bølgene brytes opp.
Seilskuter i polare farvann
Noen av disse skutene var også forsterket med metallplater ved baugen, akterenden og langs kjølen. Disse kunne presse seg gjennom isen om den ikke var særlig tykk.
«Fram» var det treskipet som har seilt lengst nord (85°57'N) og lengst sør (78°41'S), og et av de sterkeste treskipene som noen gang er bygget.
Dampskip
I 1837 ble det bygget et skip i USA som var designet for å operere også når det var is. «City Ice Boat No. 1» var en 51 meter lang hjuldamper drevet av to 250-hestekrefters dampmaskiner. Den var bygget til Philadelphia av Vandusen & Birelyn og hadde treskovler som var forsterket med jernbelegg.
Den russiske skipsbyggeren Mikhail Britnev fikk bygget et skip med sterkt metallskrog og avrundet form, som på de gamle Pomor-båtene. Den ble sjøsatt i 1864 og fikk navnet «Pilot» (Пайлот / Paĭlot). Isbryteren ble benyttet i Finskebukta frem til 1890.
Isbryteren «Mjølner» var Nordens første isbryter og ble levert fra Kockums Mekaniska Verkstad i Malmö til Christiania Havne Commission i 1877. Den hadde tilsvarende baug-design som «Eisbrecher». En annen norsk isbryter var «Thor» som var bygget på Nylands verksted og begynte sitt arbeid i Drammensfjorden i 1889. «Isbjørn» ble bygget av Akers mekaniske værksted i 1894 og gikk som isbryter i Oslofjorden før den ble ishavsskute. I 1936 ble den kjøpt av Jacob Kjøde A/S, Bergen, og fungerte som isbryter for kulltrafikken til Svalbard. «Isbjørn» er kjent fra ekspedisjoner i Nordishavet og hendelser under andre verdenskrig. Bombet og senket av tyske fly på Spitsbergen i 1942.
Den første isbryteren i Sverige ble bygget ved Lindholmens varv i 1883 for å holde Gøteborg havn isfri og hadde navnet «Isbrytaren». I Sverige bygde man også isbryteren «Bore» ved Kockums Mekaniska Verkstad i 1894 for å arbeid i Malmö havn og som reserveferge mellom Malmö og København vinterstid. Den har passasjersalonger og lasterom for post og pakker. Den ligger nå i havnen i Malmø. Stockholm fikk sin første isbryter, «Isbrytaren I», i 1897, den ble erstattet av «Isbrytaren II» i 1915.
Den første isbryteren som var bygget for polare strøk var russiske «Yermak» som ble bygget i 1897 på Armstrong Whitworth marineverft i England. Designet av baugen fulgte tradisjonen fra «Pilot», skipet fortrengte 5.000 tonn og dampmaskinen leverte 10.000 hestekrefter. Isbryteren var i drift i 66 år frem til 1963, og ble hugget i 1964.
Gentrifisering
Gentrifisering er et fysisk, sosialt, økonomisk og kulturelt fenomen i store byer, som innebærer at arbeiderklassestrøk, gjerne nær sentrum, blir forvandlet til bydeler for mer velstående befolkningsgrupper. Samtidig forsvinner den opprinnelige befolkningen, bl.a. på grunn av økende boligpriser i området. Begrepet gentrifisering ble første gang brukt av sosiologen Ruth Glass i 1964, for å beskrive en slik prosess i London:
Isbryter
Dieselelektriske
De dampdrevne isbryterne hadde på 1930-tallet opptil 10 000 hk, hadde godt dreiemoment og var pålitelige. Men nå var dieselelektrisk fremdriftssystem på full fart inn i skipsfarten.
Gentrifisering
Ordet gentrifisering er avledet av det engelske ordet gentry, som betyr overklasse, som igjen kommer av det gammelfranske ordet genterise, som betyr personer av adelig stand (genterise kommer igjen fra latin gens).
Isbryter
Dieselelektriske
Svenske «Ymer» var verdens første dieselelektriske havisbryterbygget, den var bygget ved Kockums Mekaniska Verkstad i Malmö i 1933. Den var 78,6 meter lang, 19,3 meter bred og var utstyrt med 6 stykk sekssylindrede firetakts MAN dieselmotorer, hver på 1500 hk. I tillegg var den utstyrt med hjelpemaskineri bestående av to sekssylindrede firetakts MAN dieselmotorer og en tosylindret totaktsmotor, som drev to likestrømsgeneratorer på henholdsvis 265 kW og en på 50 kW. Disse ble brukt til å produsere strøm til hovedgeneratorenes magnetisering, og til skipets interne behov. Den hadde to propeller i hekken og en propell i baugen. «Ymer» hadde opprinnelig med et sjøfly for rekognosering av isforholdene og en kran for å løfte flyet av og på skipet, når man senere monterte krigsutstyr ble flyet fjernet. Kommandobroen var åpen så det var tøffe arbeidsforhold, den ble først innbygget i 1963.
Finland fikk sin første dieselelektriske isbryter, «Sisu», i 1939. Det var 65,3 meter lang, 14,4 meter bred, hadde 3 stykk åttesylindrete motorer, på 1600 hk hver, fra Atlas-Diesel og var bygget av Wärtsilä Hietalahti verftet i Helsingfors. Det var også krigsskip under vinterkrigen.
Gentrifisering
Norske eksempler
I Oslo har det skjedd en gentrifisering flere steder, som dels er resultat av politiske beslutninger og byplanlegning. Dette gjelder ikke minst tidligere arbeiderklassestrøk som trehusforstedene Bergfjerdingen, Rodeløkka og Kampen, og den nye bebyggelsen på Aker Brygge, som har utviklet seg til byens dyreste strøk. Den sentrumsnære delen av Oslo øst har opplevd en delvis gentrifiseringsprosess.
Johann Nepomuk Hiedler
Johann von Nepomuk Hiedler, også kjent som Johann von Nepomuk Hüttler (født 19. mars 1807, død 17. september 1888), var Adolf Hitlers morfars far, og muligens også hans farfar.
Fornavnet Johann Nepomuk vitner om at han ble oppkalt etter den tsjekkiske helgen Johannes Nepomuk. Noen antar at dette vitner om noe tsjekkisk i hans slektsbakgrunn. Men denne hellige biskop var populær også i Østerrike, og oppkallingen trenger ikke å reflektere noen tsjekkisk slektsforbindelse.
Isbryter
Dieselelektriske
I Canada ble «Labrador» bygget i 1952 som den første dieselelektriske isbryteren i Amerika. Den største isbryteren Canada har, per 2023, er «Louis S. St-Laurent» fra 1969. Hun er 120 meter lang, 24 meter bred og har fem dieselmotorer, tre generatorer og tre elektriske motorer, 20 000 kW (27000 hk). «Louis S. St-Laurent» og «Polar Sea» nådde Nordpolen 22. august 1994 som de første nordamerikanske overflatefartøyene.
Johann Nepomuk Hiedler
Han ble en relativt velhavende bonde, og var gift med den 15 år eldre Eva Maria Decker (1792–1888). I rettslig forstand var han steonkel til Aloys Schicklgruber (senere Alois Hitler), som var stesønnen til hans bror Johann Georg Hiedler. Av grunner som er ukjente idag tok Nepomuk inn Alois i sin familie da gutten var ung og oppdro ham. Det består den mulighet at han var Alois' biologiske far, og at grunnen til at han ikke gikk ut med det offentlig var hans eget ekteskap. Men under enhver omstendighet etterlot Nepomuk en betydelig arvedel.
Isbryter
Dieselelektriske
Også Kina har store isbrytere, Den kinesiske isbryteren «Xue Long», eller «Snødragen», fra 1993 og «Xue Long 2» fra 2019 er forskningsskipene til Det kinesiske polarforskningsinstitutt og er bygget for arktiske farvann.
Johann Nepomuk Hiedler
Nepomuks barnebarn Klara hadde et langvarig forhold med Alois før de giftet seg i 1885, etter at Alois ble enkemann for annen gang. I 1889 fikk de sønnen Adolf Hitler.
Isbryter
Atomdrevet
Allerede på slutten av 1950-tallet tok Sovjetunionen i bruk den første atomdrevne isbryteren,«Lenin», som hadde tre atomdrevne dampturbiner som produserte strøm til fremdriftsmotoren. Motorene produserte 32,4 MW noe som ga den en toppfart på 18 knop. Den har tre akterpropeller, er 134 meter lang og 27,6 m, bred. Isbryteren var i drift frem til 1989 og er nå gjort om til et museum som ligger ved kai i Murmansk.
Fra og med 1975 tok russerne i drift seks atomisbrytere av Arktika-klassen, hvorav den siste som ble satt i drift i 2007, «50 Let Pobedy», var den største og kraftigste isbryteren i verden i 2013, med en ytelse på 52,8 MW (70 800 HK). Isbryteren «Arktika» var verdens første overflatefartøy som nådde Nordpolen, 17. august 1977. Hovedoppgavene til disse isbryterne er å holde de nordlige sjørutene åpne, samt å gjennomføre ulike ekspedisjoner til Arktis.
Russland har også bygget en mindre klasse isbrytere, Taymyr-klassen, som er beregnet for bruk i de russisk elvene.
«Arktika» den første isbryteren i LK-60Ya-klassen sto ferdig i 2020. «Arktika» er den største og kraftigste isbryteren i verden (i 2023) med en kraft på 350 MW, lengde på 173,3 meter og bredde på 34 meter. Den har en dybde på 10,5 meter, men den kan reduseres ved å slippe ut ballastvann til 9 meter (opprinnelig konstruert for 8,5). De tre aksellinjene har 6,2 meter firebladede propeller med fast stigning. Den kan bryte is med 2,8 meter tykkelse.
En ny og større isbryter-klasse, LK-120Ya, vil erstatte LK-60Ya-klassen. Det ble startet bygging av det første skipet, «Rossiya», i 2021. Isbryterne vil ha to atomreaktorer med en termisk effekt på 315 MW, vil bli 209 meter lange og kunne bryte is med 4,3 meter tykkelse.
I 1988 bygget sovjeterne også et atomdrevet isbrytende lasteskip, «Sevmorput», som hadde en enkelt atomreaktor og en dampturbin direkte koblet til propellakselen. Det var da på et tidspunkt fire atomdrevne handelsskip. Den fikk en omfattende ombygging i 2016 og er fortsatt i drift (i 2023).
Russland er fortsatt det eneste landet som operer med atomdrevne isbrytere.
Norske forhold
Den norske kysten er stort sett isfri og isbryting trenges da ikke. Finnmark og Svalbard patruljeres imidlertid av kystvaktskipet KV «Svalbard» som har isbryterkapasitet. Det isbrytende forskningsskipet FF «Kronprins Haakon» ble sjøsatt 2017.
De indre delene av fjordene i Nord-Norge kan få is. Havner er vanligvis ikke plassert der. Et unntak er Alta som kan ha isproblemer.
På Østlandet var Drammensfjorden, på grunn av lavt saltinnhold, ofte islagt. Før 1880-tallet ble isbrytere noen ganger leid inn men ofte stoppet skipsfart helt opp den tiden fjorden var islagt. Før var dette vanligvis is fra desember til mars/april men i senere tid har det vært mye mindre is i fjorden. Den første isbryteren, «Thor», ble bygget ved Nylands Værksted i 1889 og var en 94 fots dampisbryter. En ny isbryter, «Tjalve», med 250 hk ble bygget i 1892 og den fikk selskap av «Thor» i 1918. Disse to holdt råken inn til Drammen havn åpen om vintrene frem til slutten av 1950-årene, da ble de avløst av «Thor II» med 800 hk. «Thor III» overtok i 1960, den er 35 fot og har 1430 HK og er fremdeles i bruk.
Kystverket er ansvarlig for å holde hovedleder og bileder langs kysten farbare. Havneområder og kommunens sjøområde ellers er kommunenes/havnevesenets ansvar.
Det er også Kystverket som står for istjenesten i Norge, hvor man kan få informasjon om isforholdene som kan skape utfordringer for skipstrafikken.
Skandinaviske forhold
I Østersjøen er det lite salt i vannet og det dannes mye is. I Bottenvika er det stort behov for isbryting, særlig i Finland grunnet ofte vind fra vest. På svenske vestkysten er det sjelden is, men inne ved havnene kan det være behov for isbrytere. Finland har 9 isbrytere som drives av det finske statseide Arctia.
Andre arbeidsoppgaver for isbryterne
De fleste isbryterne har også andre arbeidsoppgaver. De største opererer også som frakteskip, forskningsskip eller tar på seg andre oppdrag, mens andre isbrytere vanligvis også er slepebåter.
Lasse Hafreager
Lasse Anders Hafreager (født 18. november 1953) fra Porsgrunn er en norsk musiker (tangenter). Han har blant annet samarbeidet med Vazelina Bilopphøggers, Hellbillies og Sambandet på både live turneer og på plate.
Han har også deltatt som gjesteartist i black metal bandet Satyricon på studioalbumet Rebel Extravaganza i 1999 og senere samlealbumet Rebel Extravaganza (Deluxe Edition) i 2006.
Litlevatn (Gaular)
Litlevatn er en innsjø i Sunnfjord kommune. Den er en del av Gaularvassdraget. Innsjøen/vannet ligger i dalføret Eldalsdalen som er en del av Viksdalen. Vannet ligger ved Hov, og Hov Hyttegrend har en fin beliggenhet ved vannet.
Rhea Harder
Rhea Harder (født 27. februar 1976 i Berlin) er en tysk skuespillerinne. Hun har bl.a. spilt «Florentine 'Flo' Spirandelli di Montalban» i såpeserien Gute Zeiten – Schlechte Zeiten og «Sarah» i storbyserien Berlin, Berlin.
Myravatnet (Gaular)
Myravatnet er en innsjø i Sunnfjord og er en del av Gaularvassdraget. Den ligger i dalføret Eldalsdalen som er en del av Viksdalen. Navnet kommer av gården Mjellsmyra som ligger ved vannet. Elven fører videre forbi blant annet Likholefossen før den kommer til Litlevatnet.
Brokløysatunnelen
Brokløysatunnelen er en tunnel på Hinnøya, ved Sigerfjorden i Sortland kommune i Nordland. Tunnelen er 1,464 meter lang, og den ble åpnet den 21. oktober 1983. Sammen med Djupfjordstraumen bru avløste den fergestrekninga mellom Sortland og Djupfjorden. Veien gjennom tunnelen er fylkesvei 822.
Daværende riksvei 822 ble vurdert som en del av Lofotens fastlandsforbindelse ("Lofast"). Men blant argumentene for å velge en annen trasé var at Brokløysatunnelen er smal, og at ville koste mye å utvide tunnelen til europaveistandard.
I likhet med mange andre tunneler i Norge er Brokløysatunnelen plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Det har hendt at rein har blitt påkjørt i Brokløysatunnelen. Rein og sau trekker av og til inn i tunnelen sommerstid når det er varmt.
Rodeo
Rodeo er en sport der mennesker håndterer utemmede dyr, som kvegokser og hester. Innenfor rodeosporten eksisterer det flere ulike sportsformer, for eksempel okseridning, hesteridning og lassokasting. Håndteringen kan omfatte innfanging med lasso og nedleggelse av dyret eller ridning på uinnridde dyr. Innfanging bedømmes på tid. Rytteren skal kunne holde seg på ryggen av dyret i et antall sekunder og blir bedømt for sin innsats, både i tid og stil. Sporten oppsto i Spania og Mexico og har siden ekspandert til USA, Canada, Sør-Amerika og Australia.
Rodeo, stevne med oppvisninger og konkurranser i cowboyferdigheter, vanlig i det vestlige USA, Canada og Mexico. Klassiske øvelser er ridning av utemmet hest med eller uten sal, lassofanging av kalver, oksebryting og okseridning. Den første rodeo med betalende tilskuere regnes å ha funnet sted i USA 1887 (Denver, Colorado).
Ḡ
Ḡ og ḡ (G med makron) er en bokstav som opptrer i flere romaniseringsoppsett for språk som ikke skrives med det latinske alfabetet. I ISO 9984 tilsvarer den bokstaven ღ. Bokstaven brukes av Library of Congress for å translitterere den tadsjikiske bokstaven ғ. I translitterasjoner av gammelhebraisk brukes den for bokstaven gimel ג, der denne hadde frikativ uttale. I alle disse tilfellene representerer bokstaven lyden [ɣ].
I Unicode kodes den som U+1E20 (&#X1E20;) og U+1E21 (&#X1E21;).
We Are the World
«We Are the World» er en amerikansk popsang av Michael Jackson og Lionel Richie, som ble spilt inn og gitt ut på singel med USA for Africa i 1985. Singelen nådde førsteplass i Australia, Belgia, på Black Singles Chart i USA, Canada, Finland, Frankrike, på Billboard Hot 100 i USA, på Hot Adult Contemporary Tracks i USA, på Hot Dance Music/Maxi-Singles i USA, Irland, Italia, Nederland, New Zealand, Norge, Spania, Storbritannia, Sveits, Sverige, Sør-Afrika. Den nådde også andreplass i Tyskland og Østerrike, nummer 27 plass på Hot Mainstream Rock Tracks i USA og nummer 76 på Country Singles Chart i USA. Musikkvideoen ble regissert av Howard G. Malley og Craig B. Golin.
Inspirert av Bob Geldofs Band Aid bestemte Belafonte seg for å vise at artister fra USA kunne hjelpe den tredje verden som det Storbritannia kunne.
Senere i 1985 ble det gitt ut en video med USA for Africa. Videoen inneholder musikkvideoen og historien til sangen.
Haiti 2010
I 2010 ble det laget en ny versjon av «We are the World» som ble kalt «We Are the World 25 for Haiti». Sangen ble laget for å støtte og samle inn penger til folk som ble rammet av jordskjelvet i Haiti.
Stockholms blodbad
Stockholms blodbad var en rekke henrettelser som skjedde i tidsrommet fra 7. til 10. november 1520 etter kroningen av kong Christian II i Stockholm. Blant de til sammen 94 personene som ble henrettet, inngikk en stor del av Sveriges høyadel.
Det er ikke helt klart i hvilken grad Christian II, som var dansk-norsk konge 1513–1523 og svensk konge 1520–1523, alene bar ansvaret for massehenrettelsene av politiske motstandere. Blodbadet omfattet blant annet tilhengere av Sten Sture og førte til et opprør ledet av Gustav Vasa som i 1523 frigjorde Sverige fra Danmark for godt.
Bakgrunn
Sverige inngikk fra 1389 i Kalmarunionen som omfattet hele Norden. I Sverige hadde unionen både sine tilhengere og motstandere. Motstanderne fikk et overtak i løpet av 1400-tallet. Under Stureslektens ledelse brøt Sverige de facto gradvis ut av Kalmarunionen. Unionstilhengernes fremste leder i Sverige på begynnelsen av 1500-tallet var erkebiskopen av Uppsala, Gustav Trolle, og dessuten hans far Erik Arvidsson Trolle.
Som nyutnevnt erkebiskop havnet Gustav Trolle i konflikt med Sten Sture den yngre om Almarestäket. Trolle hadde et brev fra paven som understreket at eiendommene rundt Stäket tilhørte erkebiskopen, men Sten Sture forsvarte sin rett i egenskap av riksforstander til å fordele og ikke minst inndra len. Følgen var at lenet ble inndratt og Sten Sture innledet i 1516 en beleiring av Stäket med hjelp av tyske leiesoldater.
Paven hadde gitt erkebiskopen rett til utlyse interdikt over den som utfordret retten til Stäket. Trolle kunne derfor få paven til å utstede en bannbulle og det ble dermed en kristen plikt å bekjempe riksforstanderen og hans hjelpere. Gustav Trolle nektet også å sverge troskap til riksforstanderen, hvilket Sten Sture benyttet seg av for å påstå at Trolle da hadde sverget troskap til en annen, det vil si kong Christian II av Danmark. Riksmøtet i Stockholm i 1517 dømte Trolle for høyforræderi. Noen uker senere ble Trolle tvunget til å kapitulere og ble holdt fengslet på Västerås slott. Almarestäket ble revet i 1518.
Sat.1
Sat.1 er en tyskspråklig privat fjernsynskanal med sete i Berlin, som kringkaster i Tyskland, Østerrike og Sveits. Kanalen ble etablert i 1984 og eies av ProSiebenSat.1 Media, som ble grunnlagt av Leo Kirch. Kanalens markedsandel nådde en topp i 1994 med 14,9 %, og lå i 2006 på 9,8 %. Fra 2007 har Matthias Alberti vært kanalens direktør.
Stockholms blodbad
Bakgrunn
Etter at Christian II hadde tiltrådt som unionskonge, var hans hensikt å etablere seg som konge over hele Norden, inklusive Sverige. I 1520 valgte den svenske riksdagen ham til konge av Sverige. Med dette skulle de danske monarkene styrke sin innflytelse over Kalmarunionen, og kongen inviterte til fest i Stockholm for å feire sin kroning.
Hendelsesforløpet
Alle svenske adelsfamilier, deriblant Gustav Vasas foreldre ble kalt til Stockholm for å delta i kroningsfesten for Christian II. Etter tre dager med fest lot kong Christian II den 7. november 1520 alle portene til byen bli stengt og utlyste utgangsforbud.